== Parykmager som lærer ==
[[Fil:H.C. Ørsted - Rudkøbing.jpg|thumb|Hans Christian Ørsted-statue i Rudkøbing]]
Han tilbragte sin barndom og første ungdom i [[Rudkøbing]], til han sammen med sin et år yngre bror Anders i 1793 flyttede til København. Den undervisning, brødrene fik i hjemmet, var særpræget. En tysk [[paryk]]mager gav dem deres første undervisning. Mens parykmageren forsøgte at indgyde dem beundring for alt hvad der var tysk, søgte en anden lærer, en norsk student, at fremhæve [[Norge]] frem for Danmark.<ref name="DBL 394">[https://runeberg.org/dbl/19/0484.html DBL, s. 394]</ref> Ved deres ualmindelig store videbegær erstattede de ved udbredt selvstudier, hvad der manglede i traditionel undervisning.<ref name="DBL 394"/> Hvor godt de fulgte med i tidens politiske og religiøse bevægelser, skildrer den yngre bror levende i ''Af mit Livs og min Tids Historie''. 1794 blev de begge [[student]]er, hvorefter de efter en kortvarig forberedelse bestod [[Anden Eksamen|anden eksamen]] ved universitetet med udmærkelse i alle fag og på grund af deres slægtskab med stifteren fik plads på [[Elers Kollegium]].<ref name="DBL 395">[https://runeberg.org/dbl/19/0485.html DBL, s. 395]</ref>
Fysik Historie Kemi Lister_over_personer Kultur Videnskab Ledelse Organisationer Uddannelsesinstitutioner Universiteter Videnskabelige_og_historiske_institutioner Ledere